钦定古今图书集成/明伦汇编/氏族典/第341卷 > 刘矩
## 钦定古今图书集成/明伦汇编/氏族典/第341卷 > 刘矩

按《万姓统谱》：“矩字仲方，大名开州人。永乐辛丑进士
及第。矩已取状元，帝梦鹤上殿，上翼日检卷，得曾鹤
龄，遂寘为第一，矩为第二，授翰林编修，升修撰。矩方
正古朴，有至行，学问宏深，以理为宗，尝以程明道、张
横渠为准范平生未尝失口于人。为文温醇典则，笔
力遒劲，至今乡邦称古君子，以矩为首。以官养病，卒”
于家。祠《乡贤》。